Dezomorfin
Dezomorfin (po IUPACu 4,5-α-epoksi-17-metilmorfinan-3-ol) je derivat morfina i spada u grupu opioida. Ima snažno i brzo sedativno i analgetičko djelovanje. Patentiran je 1932. godine. Korišten je u Švicarskoj pod trgovačkim imenom Permonid, a opisan je da ima brzo ali kratko djelovanje sa relativno slabo izraženom mučninom ili hipoventilacijom u usporedbi sa istom dozom morfina. Dezomorfin je deriviran iz morfina gdje su 6-hidroksil i grupa i 7,8 dvostruke veze redukovane. Tradicionalna sinteza dezomorfina počinje od α-hlorokodida, a koji se dobija reagiranjem tionil hlorida sa kodeinom. Katalitičkom redukcijom, α-hlorokodid daje dihidrodezoksikodein iz kojeg se demetilacijom dobija dezomorfin.